CELEX: 32006R1491
Language: mt
Date: 2006-10-10 00:00:00
Title: Regolament tal-Kunsill (KE) Nru 1491/2006 ta' l- 10 ta’ Ottubru 2006 dwar il-konklużjoni ta' Ftehim fil-forma ta' Skambju ta' Ittri rigward l-estensjoni tal-Protokoll li jiffissa l-opportunitajiet tas-sajd u l-kumpens finanzjarju previst fil-Ftehim bejn il-Komunità Ekonomika Ewropea u l-Gvern tar-Repubblika tal-Ginea-Bissaw u dwar is-sajd fl-ilmijiet tal-Ginea-Bissaw għall-perjodu bejn is- 16 ta' Ġunju 2006 u l- 15 ta' Ġunju 2007

Avviż Legali Importanti

|

32006R1491

Regolament tal-Kunsill (KE) Nru 1491/2006 ta' l- 10 ta’ Ottubru 2006 dwar il-konklużjoni ta' Ftehim fil-forma ta' Skambju ta' Ittri rigward l-estensjoni tal-Protokoll li jiffissa l-opportunitajiet tas-sajd u l-kumpens finanzjarju previst fil-Ftehim bejn il-Komunità Ekonomika Ewropea u l-Gvern tar-Repubblika tal-Ginea-Bissaw u dwar is-sajd fl-ilmijiet tal-Ginea-Bissaw għall-perjodu bejn is- 16 ta' Ġunju 2006 u l- 15 ta' Ġunju 2007  

Official Journal L 279 , 11/10/2006 P. 0001 - 0002 Official Journal L 200 , 01/08/2007 P. 0021 - 0022

		20061010Regolament tal-Kunsill (KE) Nru 1491/2006ta' l- 10 ta’ Ottubru 2006dwar il-konklużjoni ta' Ftehim fil-forma ta' Skambju ta' Ittri rigward l-estensjoni tal-Protokoll li jiffissa l-opportunitajiet tas-sajd u l-kumpens finanzjarju previst fil-Ftehim bejn il-Komunità Ekonomika Ewropea u l-Gvern tar-Repubblika tal-Ginea-Bissaw u dwar is-sajd fl-ilmijiet tal-Ginea-Bissaw għall-perjodu bejn is- 16 ta' Ġunju 2006 u l- 15 ta' Ġunju 2007IL-KUNSILL TA’ L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 37 flimkien ma’ l-Artikolu 300(2) u l-ewwel inċiż ta’ l-Artikolu 300(3) tiegħu,Wara li kkunsidra l-proposta tal-Kummissjoni,Wara li kkunsidra l-opinjoni tal-Parlament Ewropew [1],Billi:(1) Skond l-Artikolu 17 tal-ftehim bejn il-Gvern tar-Repubblika tal-Ginea-Bissaw u l-Komunità Ekonomika Ewropea dwar is-sajd fl-ibħra lil hinn mill-kosta tal-Ginea-Bissaw [2], qabel it-tmiem tal-perjodu tal-validità tal-protokoll anness mal-ftehim, il-partijiet kontraenti jinnegozjaw, qabel l-iskadenza tal-perjodu ta' validità tal-Protokoll anness mal-Ftehim, bil-għan li jiftiehmu bi qbil komuni l-kontenut ta' protokoll għall-perjodu ta' wara, u, jekk dawn ikunu f'lokhom, il-modifiki jew iż-żidiet li għandhom isiru fl-anness.(2) Il-protokoll preżenti ġie approvat mir-Regolament (KE) Nru 249/2002 [3] u emendat mill-ftehim approvat mir-Regolament (KE) Nru 829/2004 [4]. Il-partijiet kontraenti iddeċidew issa li jestendu l-Protokoll b'perjodu ta' sena, permezz ta' ftehim fil-forma ta' Skambju ta' Ittri, fl-istennija taż-żamma tan-negozjati dwar il-modifiki tal-protokoll li għandu jiġi miftiehem.(3) Huwa fl-interess tal-Komunità li din l-estensjoni tiġi approvata;(4) Importanti li jiġi kkonfermat it-tqassim bejn l-Istati Membri ta' l-opportunitajiet tas-sajd fil-qafas tal-Protokoll li qed joqrob lejn tmiemu.ADOTTA DAN IR-REGOLAMENT:Artikolu 1Il-ftehim fil-forma ta' Skambju ta' Ittri dwar l-estensjoni tal-Protokoll li jiffissa l-opportunitajiet tas-sajd u l-kumpens finanzjarju previsti fil-ftehim bejn il-Komunità Ekonomika Ewropea u l-Gvern tar-Repubblika tal-Ginea-Bissaw dwar is-sajd fl-ilmijiet tal-Ginea-Bissaw għall-perjodu bejn is- 16 ta' Ġunju 2006 u l- 15 ta' Ġunju 2007 [5] huwa approvat f'isem il-Komunità.Artikolu 21. L-opportunitajiet tas-sajd iffissati mill-Protokoll jitqassmu kif ġej bejn l-Istati Membri:a) is-sajd għall-gambli:— L-Italja  1776 Tunnellaġġ Gross Irreġistrat (GRT)— Spanja  1421GRT— Il-Portugall  1066GRT— Il-Greċja  137 GRTb) is-sajd għall-ħut u ċ-ċefalopodi:— Spanja  3143GRT— L-Italja  786 GRT— Il-Greċja  471 GRTċ) is-sajd tat-tonn bit-tartarun— Spanja  20 bastiment— Franza  19 bastiment— L-Italja  1 bastimentd) is-sajd bil-qasab u x-xlief u bil-konzijiet tal-wiċċ— Spanja  21 bastiment— Franza  5 bastimenti— Il-Portugall  4 bastimenti2. Jekk l-applikazzjonijiet għal-liċenzji ta' l-Istati Membri msemmija fil-paragrafu 1 ma jeżawrixxux l-opportunitajiet ta’ sajd iffissati mill-Protokoll, il-Kummissjoni tista' tqis applikazzjonjiet għal liċenzja mingħand kwalunkwe Stat Membru ieħor.Artikolu 3L-Istati Membri li l-bastimenti tagħhom jistadu fil-kuntest ta' dan il-Ftehim għandhom jinnotifikaw lill-Kummissjoni l-kwantitajiet ta' kull stokk maqbuda fiż-żona tas-sajd tal-Ginea-Bissaw skond ir-regoli dettaljati previsti mir-Regolament tal-Kummissjoni (KE) Nru 500/2001 ta' l- 14 ta' Marzu 2001 dwar l-applikazzjoni tar-Regolament (KEE) Nru 2847/93 tal-Kunsill dwar il-kontroll ta' qabdiet minn bastimenti tal-ħut tal-Komunità fl-ilmijiet ta' pajjiżi terzi u fl-ibħra internazzjonali [6].Artikolu 4Dan ir-Regolament jidħol fis-seħħ fit-tielet jum wara dak tal-pubblikazzjoni tiegħu fil-Ġurnal Uffiċjali ta' l-Unjoni Ewropea.Dan ir-Regolament jorbot fl-intier tiegħu u japplika direttament fl-Istati Membri kollha.Magħmul fil-Lussemburgu, 10 ta’ Ottubru 2006.Għall-KunsillIl-PresidentH. Heinäluoma[1] Għadha mhijiex ippubblikata fil-Ġurnal Uffiċjali.[2] ĠU L 226, 29.8.1980, p. 34. Ftehim kif emendat l-aħħar bil-Protokoll għall-perjodu mis- 16 ta' Ġunju 2001 sal- 15 ta' Ġunju 2006 (ĠU L 19, 22.1.2002, p. 35).[3] ĠU L 47, 19.2.2002, p. 2.[4] ĠU L 127, 29.4.2004, p. 25.[5] ĠU L 200, 22.7.2006, p. 9.[6] ĠU L 73, 15.3.2001, p. 8.--------------------------------------------------